CELEX: 32011R0602
Language: bg
Date: 2011-06-20 00:00:00
Title: Регламент за изпълнение (ЕС) № 602/2011 на Комисията от 20 юни 2011 година относно класирането на някои стоки в Комбинираната номенклатура

23.6.2011   
            
            
               BG
            
            
               Официален вестник на Европейския съюз
            
            
               L 163/8
            
         РЕГЛАМЕНТ ЗА ИЗПЪЛНЕНИЕ (ЕС) № 602/2011 НА КОМИСИЯТА
   от 20 юни 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 юни 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Изделие, включващо болт с шайба, разтваряща се анкерна втулка и гайка, всички направени от неръждаема стомана.
                  Болтът е с шестоъгълна глава, дълъг е 55 mm, с резба по цялата си дължина и е с якост на опън 490 MPa.
                  Анкерната втулка е дълга 42 mm с външен диаметър 10 mm в неразтворено положение. Тя няма резба.
                  Изделието се използва за закрепване на предмети към твърди материали като бетонни стени, като първо анкерната втулка, с гайката в нея, се вкарва в предварително пробит отвор и след това се вкарва и натяга болтът. С натягането на болта гайката се притегля към главата на болта, което води до разтваряне на анкерната втулка, застопорявайки предмета здраво към твърдия материал.
               
               
                  7318 19 00
               
               
                  Класирането се определя от Общи правила 1 и 6 за тълкуване на Комбинираната номенклатура и от текстовете на кодове по КН 7318 и 7318 19 00.
                  Изделието не e сложен артикул по смисъла на Общо правило 3, буква б), тъй като отделните компоненти заедно сформират обособено изделие — дюбел. Следователно се изключва класиране съгласно компонента, който придава основния характер на изделието.
                  Изключва се класиране в подпозиция 7318 15 като болт, дори с неговите гайки или шайби, тъй като анкерната втулка е изделие, различно от гайка или шайба.
                  Следователно, предвид характеристиките му, изделието трябва да бъде класирано в код по КН 7318 19 00 като други резбовани артикули.